stanford-oval/wikipedia huggingface dataset:
Ádám Nagy

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ádám Nagy
Syntymäaika: 17. kesäkuuta 1995
Syntymäpaikka: Budapest, Unkari
Pelipaikka: puolustava keskikenttäpelaaja
Pituus: 178 cm
Seura
Seura: Bristol City
Junioriseurat
2013–2015: Ferencváros
Seurat
| Vuodet | Seura | O | (M) |
| 2014–2016 | Ferencváros | 26 | (0) |
| 2016–2019 | Bologna | 51 | (1) |
| 2019–2021 | Bristol City | 54 | (3) |
| 2021– | Pisa | 79 | (0) |
| 2024– | → Spezia | 16 | (0) |
Maajoukkue
| 2015 | Unkari U20 | 7 | (1) |
| 2015 | Unkari U21 | 1 | (0) |
| 2015– | Unkari | 82 | (2) |
 Seurajoukkueuran tilastot kattavat vain kansalliset sarjat, päivitetty 18. kesäkuuta 2024.  Maajoukkueuran tilastot päivitetty 18. kesäkuuta 2024.
Ádám Nagy (unk. Nagy Ádám, s. 17. kesäkuuta 1995 Budapest) on unkarilainen jalkapalloilija. Hän on kotimaansa lisäksi pelannut Italiassa ja Englannissa. Hän siirtyi vuonna 2021 Italian Serie B:ssä pelaavaan Pisaan mutta pelaa kevätkauden 2024 lainalla saman sarjan Speziassa. Molempijalkainen Nagy on pelipaikaltaan puolustava keskikenttäpelaaja. Hän on pelannut Unkarin A-maajoukkueessa vuodesta 2015.
Nagy on Ferencvárosin kasvatti. Hän debytoi seuran paidassa Unkarin pääsarjassa Nemzeti Bajnokság I:ssä kaudella 2014–2015, jolloin hän voitti Unkarin cupin ja liigacupin. Kaudella 2015–2016 hän pelasi NB I:ssä 25 ottelua voittaen sarjan mestaruuden. Kaudella 2015–2016 Nagy voitti Ferencvárosin kanssa myös Unkarin cupin ja supercupin. Kausina 2016–2019 hän edusti italialaisseura Bolognaa. Hän pelasi Serie A:ssa 51 ottelua ja teki maalin huhtikuussa 2018 Hellas Veronaa vastaan. Elokuussa 2019 Nagy siirtyi Englannin mestaruussarjan Bristol Cityyn, jossa hän pelasi kaksi kautta ennen paluutaan Italiaan.
Nagy on pelannut Unkarin nuorten maajoukkueissa. Vuonna 2015 hän pelasi neljässä ottelussa alle 20-vuotiaiden MM-kilpailuissa, joissa Unkari selviytyi 16 parhaan joukkoon. Unkarin jalkapallomaajoukkueessa hän debytoi syyskuussa 2015 EM-karsintaottelussa Pohjois-Irlantia vastaan. Hän pelasi vuoden 2016 EM-kilpailuissa täydet minuutit kahdessa alkulohko-ottelussa ja tappiollisessa neljännesvälieräottelussa Belgiaa vastaan. Kesällä 2021 käydyissä EM-kilpailuissa hän pelasi lähes täydet minuutit joukkueensa kaikissa kolmessa ottelussa. Kesäkuun 2024 puoliväliin mennessä Nagy on pelannut 82 A-maaottelua ja tehnyt niissä kaksi maalia: marraskuussa 2018 Kansojen liigan ottelussa Suomea ja marraskuussa 2023 EM-karsintaottelussa Montenegroa vastaan.
Saavutukset

Ferencváros
Nemzeti Bajnokság I: 2015–2016
Unkarin cup: 2014–2015, 2015–2016
Unkarin supercup: 2015
Unkarin liigacup: 2014–2015
Sanremon ralli 2002

|  Sanremon ralli 2002 |
| --- | --- |
 11. osakilpailu 14 osakilpailusta kaudella 2002. 
Ajankohta:  20.–22. syyskuuta 2002
Pituus:  18 erikoiskoetta


Palkintokoroke
Voittaja:   Gilles Panizzi  Hervé Panizzi  (Peugeot Total)
Toinen:   Marcus Grönholm  Timo Rautiainen  (Peugeot Total)
Kolmas:   Petter Solberg  Phil Mills  (555 Subaru World Rally Team)
Sanremon ralli 2002 (virallisesti 44. Rallye Sanremo – Rallye d’Italia) oli Rallin MM-sarjan kauden 2002 11. osakilpailu, joka ajettiin 20.–22. syyskuuta 2002. Kilpailussa oli 18 erikoiskoetta.
Kilpailun voittoon ajoi Gilles Panizzi, jolle voitto oli kolmas peräkkäinen Sanremon rallin voitto. Marcus Grönholm ajoi toiseksi ja kilpailun jälkeen oli neljän pisteen päässä maailmanmestaruudesta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Gilles Panizzi |  Hervé Panizzi | Peugeot 206 WRC | 4:10.15,6 |  | 10 |
| 2. |  Marcus Grönholm |  Timo Rautiainen | Peugeot 206 WRC | 4:10.36,5 | +20,9 | 6 |
| 3. |  Petter Solberg |  Phil Mills | Subaru Impreza WRC 2002 | 4:11.22,0 | +1.06,4 | 4 |
| 4. |  Richard Burns |  Robert Reid | Peugeot 206 WRC | 4:11.34,4 | +1.18,9 | 3 |
| 5. |  Markko Märtin |  Michael Park | Ford Focus RS WRC 02 | 4:12.10,5 | +1.54,9 | 2 |
| 6. |  Jesús Puras |  Carlos del Barrio | Citroën Xsara WRC | 4:12.54,9 | +2.39,3 | 1 |
Lähde:
Muuta

Jesús Purasin uran viimeinen kilpailu.
Aiheesta muualla

Rally-Maps.com, erikoiskokeet kartalla (englanniksi)
Osakilpailut MM-rallikaudella 2002
Monte Carlo
Ruotsi
Korsika
Katalonia
Kypros
Argentiina
Akropolis
Safari
Suomi
Saksa
Sanremo
Uusi-Seelanti
Australia
Wales
Rallin maailmanmestaruussarjan Sanremon rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003
Yrjö Vuorinen

Akseli Armas Yrjö Vuorinen (23. huhtikuuta 1887 Lahti – 18. helmikuuta 1931 Helsinki) oli suomalainen nimismies ja kirjailija.
Vuorisen vanhemmat olivat kiertokoulun opettaja Willehad Vuorinen ja Anna Jaakkola. Hän pääsi ylioppilaaksi Lahden yhteiskoulusta 1906 ja opiskeli sitten Helsingin yliopistossa. Vuorinen oli sittemmin liikealalla. Suomen sisällissodan alettua Vuorisen onnistui päästä punaisten linjojen läpi Lahdesta Vilppulan rintamalle, jossa hän oli sitten mukana taisteluissa. Hänet siirrettiin sitten eversti Hans Kalmin osastoon ja hän oli sodan loppuun saakka tämän osaston riveissä. Vuoden 1918 lopulla hänet nimitettiin Savitaipaleen ja Suomenniemen piirin vt. nimismieheksi ja vakinainen nimismies hänestä tuli seuraavana vuonna. Hänet nimitettiin Lappeen piirin nimismieheksi vuonna 1922 ja tätä virkaa hän hoiti vuoden 1929 loppuun saakka. Lappeen piirin nimismiehenä toiminut Vuorinen pidätettiin tammikuussa 1930 kun paljastui että hän oli kavaltanut 150 000 markkaa hänen kauttaan kulkeneita varoja. Lappeenrannan raastuvanoikeus tuomitsi 3. maaliskuuta 1930 Vuorisen raskauttavien asianhaarain vallitessa virkamiehenä tehdystä kavalluksesta 2 vuoden 6 kuukauden kuritushuonerangaistukseen sekä korvaamaan valtiolle kavaltamansa rahasummat.
Vuorisen pääteos on meriympäristöön sijoittuva jännitysromaani Saaren kirot. Hän kirjoitti myös näytelmän Umpikujassa, jota esitettiin Kansallisteatterissa.
Yrjö Vuorinen kuoli keuhkokuumeeseen Helsingin keskusvankilassa helmikuussa 1931.
Teoksia

Saaren kirot : kertomus Suomenlahden eläjistä.    Otava 1927
Umpikujassa : nelinäytöksinen näytelmä.    Otava 1929
Yrjö Väänänen

Yrjö Väänänen (vas.) kuivaamassa ulkoasiain­ministeri Johannes Virolaisen allekirjoitusta vuonna 1955. Taustalla sopimuskumppanin Neuvostoliiton edustaja suurlähettiläs Viktor Lebedev.
Yrjö Olavi Väänänen (20. heinäkuuta 1929 Viipuri – 21. maaliskuuta 1999 Helsinki) oli suomalainen diplomaatti. Hän oli koulutukseltaan oikeustieteen lisensiaatti, ja hän toimi suurlähettiläänä Bonnissa 1973–1974, ulkoasiainministeriön hallinnollisen osaston päällikkönä 1974–1976, alivaltiosihteerinä 1976–1977, suurlähettiläänä Kööpenhaminassa 1977–1985 sekä ulkoasiainministeriön neuvottelevana virkamiehenä 1985–1986.
Teokset

Finlandia Bonn, muistelmateos, WSOY, 1991 (käännetty saksaksi 1996)
Äyrinmäki

Äyrinmäki on alue Pohjois-Pohjanmaalla Raahessa entisen Pattijoen kunnan alueella.  Alue sijaitsee noin 8 kilometriä itään Saloisten kirkonkylältä. Sen ohi kulkee Raahe–Vihanti-tie eli niin sanottu Malmitie. Äyrinmäellä oli aiemmin kyläkauppa ja posti. Äyrinmäki oli myös Pattijoen Ylipään eli nykyisen Lasikankaan alueen postiosoite 1990-luvulle asti.
Äyrinmäki on ollut Pattijoen Ylipään laitimmainen perä vanhan Saloisten kunnan rajalla. Noin puolentoista kilometrin matkalla Mattilanperäntien varressa olevat talot ovat kuuluneet Pattijoen kunnan perustamisvuodesta 1920 alkaen Pattijoen kuntaan ja kuuluivat Pattijoen Ylipään koulupiiriin. Sitä kauempana sijaitsevat talot kuuluivat ensin Saloisiin ja 1973 tapahtuneen kuntaliitoksen jälkeen Raaheen.
Nykyisin Äyrinmäen katsotaan usein olevan osa Mattilanperää alueen nykyisen postiosoitteen mukaisesti.
Aiheesta muualla

Mattilanperän kyläyhdistyksen sivut (Arkistoitu – Internet Archive)
Rock Band (pelisarja)

| Rock Band |
| --- | --- |

Kehittäjä:  Harmonix
Lajityyppi:  musiikkipeli, rytmipeli
Aiheesta muualla
MobyGames
Lisää peliartikkeleitaVideopelien teemasivulla
Rock Band on Harmonixin kehittämä musiikkipelien sarja.
Rock Band Network

Rock Band Network on palvelu musiikin lisäämiseen sarjan peleihin, jossa artistit ja levyjulkaisijat pystyvät jakamaan musiikkiaan.
Muun muassa suomalainen Amberian Dawn on julkaissut palvelussa musiikkiaan.
Pelit

Rock Band (2007)
Rock Band 2 (2008)
Rock Band 3 (2010)
Rock Band 4 (2015)
The Beatles: Rock Band
Green Day: Rock Band
Pelit > Spin-offit

Lego Rock Band
Rock Band Blitz
Pelit > Käsikonsolit ja mobiililaitteet

Rock Band Unplugged
Rock Band Mobile
Rock Band (iOS)
Rock Band Reloaded
Aiheesta muualla

Wikimedia Commonsissa on kuvia tai muita tiedostoja aiheesta .
Pelisarja MobyGamesissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rock Band
Käännös suomeksi
Saksan ralli 2013

|  Saksan ralli 2013 |
| --- | --- |
 9. osakilpailu 13 osakilpailusta kaudella 2013. 
Ajankohta:  22.–25. elokuuta 2013
Pituus:  16 erikoiskoetta, 371,86 km


Palkintokoroke
Voittaja:   Daniel Sordo  Carlos del Barrio  (Citroën World Rally Team)
Toinen:   Thierry Neuville  Nicolas Gilsoul  (Qatar World Rally Team)
Kolmas:   Mikko Hirvonen  Jarmo Lehtinen  (Citroën World Rally Team)
Jari-Matti Latvala sijoittui seitsemänneksi.
Daniel Sordo ja Carlos del Barrio kilpailun lähdössä.
Saksan ralli 2013 (virallisesti 31. ADAC Rallye Deutschland 2013) oli Rallin MM-sarjan kauden 2013 yhdeksäs osakilpailu, joka ajettiin 22.–25. elokuuta. Kilpailussa oli 16 erikoiskoetta.
Tapahtumia

Jari-Matti Latvala oli kilpailun johdossa lauantaina, mutta joutui keskeyttämään kun jousitus rikkoutui kiveen ja hän ajoi tämän johdosta ulos. Sébastien Ogier rikkoi jousituksen ulosajossa perjantaina ja maailmanmestaruuden varmistuminen lykkääntyi. Kilpailun voitti Daniel Sordo, jolle voitto oli ensimmäinen rallin MM-sarjassa. Viimeisen päivän aamuna Sordo johti kilpailua 0,8 sekunnin erolla Neuvilleen. Sunnuntain ensimmäisellä erikoiskokeella Sordo kasvatti johtoa 2,2 sekuntiin ja viimeisellä Neuville ajoi hieman ulos menettäen aikaa 50 sekuntia.
Erikoiskokeet

Kilpailussa oli 16 erikoiskoetta. Lähtö oli torstaina 22. elokuuta 2013 ja kilpailu päättyi sunnuntaina 25. elokuuta 2013. Kilpailussa oli 371,86 kilometriä erikoiskokeita, 871,48 siirtymiä ja kokonaispituus oli 1 243,34 kilometriä.
| Päivä | Kello | Nro | Nimi | Pituus |
| --- | --- | --- | --- | --- |
| 22. elokuuta | 17:53 | SS 1 | Blankenheim | 23,54 km |
| 22. elokuuta | 19:58 | SS 2 | Sauertal | 14,10 km |
| 23. elokuuta | 10:43 | SS 3 | Mittelmosel 1 | 22,95 km |
| 23. elokuuta | 11:31 | SS 4 | Moselland 1 | 22,79 km |
| 23. elokuuta | 12:24 | SS 5 | Grafschaft 1 | 19,94 km |
| 23. elokuuta | 16:12 | SS 6 | Mittelmosel 2 | 22,95 km |
| 23. elokuuta | 17:00 | SS 7 | Moselland 2 | 22,79 km |
| 23. elokuuta | 17:53 | SS 8 | Grafschaft 2 | 19,94 km |
| 24. elokuuta | 08:03 | SS 9 | Stein & Wein 1 | 26,54 km |
| 24. elokuuta | 09:06 | SS 10 | Peterberg 1 | 9,23 km |
| 24. elokuuta | 10:29 | SS 11 | Arena Panzerplatte 1 | 41,08 km |
| 24. elokuuta | 14:25 | SS 12 | Stein & Wein 2 | 26,54 km |
| 24. elokuuta | 15:28 | SS 13 | Peterberg 2 | 9,23 km |
| 24. elokuuta | 16:51 | SS 14 | Arena Panzerplatte 2 | 41,08 km |
| 25. elokuuta | 09:18 | SS 15 | Dhrontal | 24,58 km |
| 25. elokuuta | 11:36 | SS 16 | Dhrontal Power Stage | 24,58 km |
Lähde: 
Erikoiskoe 14 peruttiin historic-luokan auton onnettomuuden jälkeen.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Daniel Sordo |  Carlos del Barrio | Citroën DS3 WRC | 3:15.19,4 |  | 25+2 |
| 2. |  Thierry Neuville |  Nicolas Gilsoul | Ford Fiesta RS WRC | 3:16.12,4 | +53,0 | 18 |
| 3. |  Mikko Hirvonen |  Jarmo Lehtinen | Citroën DS3 WRC | 3:17.55,5 | +2.36,1 | 15 |
| 4. |  Martin Prokop |  Michal Ernst | Ford Fiesta RS WRC | 3:23.20,2 | +8.00,8 | 12 |
| 5. |  Robert Kubica |  Maciej Baran | Citroën DS3 RRC | 3:24.20,7 | +9.01,3 | 10 |
| 6. |  Elfyn Evans |  Daniel Barritt | Ford Fiesta R5 | 3:24.33,6 | +9.14,2 | 8 |
| 7. |  Jari-Matti Latvala |  Miikka Anttila | Volkswagen Polo R WRC | 3:25.14,4 | +9.55,0 | 6+1 |
| 8. |  Hayden Paddon |  John Kennard | Škoda Fabia S2000 | 3:28.20,6 | +13.01,2 | 4 |
| 9. |  Mads Østberg |  Jonas Andersson | Ford Fiesta RS WRC | 3:38.47,5 | +13.28,1 | 2 |
| 10. |  Jevgeni Novikov |  Ilka Minor | Ford Fiesta RS WRC | 3:30.37,3 | +15.17,9 | 1 |
Lähde:
Aiheesta muualla

Kuvia tai muita tiedostoja aiheesta Saksan ralli 2013 Wikimedia Commonsissa
Rally-Maps.com, erikoiskokeet kartalla
Osakilpailut MM-rallikaudella 2013
Monte Carlo
Ruotsi
Meksiko
Portugali
Argentiina
Akropolis
Sardinia
Suomi
Saksa
Australia
Ranska
Katalonia
Wales
Rallin maailmanmestaruussarjan Saksan rallit
| --- | --- |
2000-luku:   2002  2003  2004  2005  2006  2007  2008 
2010-luku:   2010  2011  2012  2013  2014  2015  2016  2017  2018  2019
1/2 (lehti)

| 1/2 |
| --- | --- |
Lehtityyppi:  aikakauslehti
Aihealue:  kuvataide
Julkaisija:  Rajataide ry
ISSN:  ISSN 1798-2944
Perustettu:  2009
Päätoimittaja:  Elina Vuorimies (2013)
Kotikunta:  Mänttä
Kotimaa:  Suomi
Ilmestymistiheys:  3 kertaa vuodessa
Kieli:  suomi
1/2 (Puolilehti) oli suomalainen kuvataiteeseen keskittyvä valtakunnallinen taidelehti, jota julkaisi tamperelainen Rajataide ry. Lehti perustettiin vuonna 2009 ja se lakkasi ilmestymästä vuoden 2016 lopussa.
Lehden päätoimittaja vaihtui vuosittain, millä pyrittiin näkökulmien monipuolisuuteen. Lehti sai vuonna 2012 Kulttuurilehtien laatupalkinnon.
Puolilehti oli 1/2-lehden verkkoversio, joka toimi enemmän foorumina kuin paperilehden näköislehtenä. Verkkolehden ensimmäiset osat avautuivat joulukussa 2013, muita artikkeita alettiin julkaita 2014. Verkkolehteä päätoimitti Raisa Jäntti.
Vapaaehtoisvoimin tehdyssä lehdessä suuri osa kirjoittajista oli taiteilijoita ja rajataidelaisia. Pyrkimyksenä oli tuoda esiin kuvataidetta ja tapahtumia eri puolilta Suomea. Lehteä kommentoitiin usein rosoiseksi ja moniääniseksi. Artikkelien taso vaihteli, mutta kokonaisuus oli epämuodollinen ja kuvataidekirjoittamisen katveita esille tuova.
.am

.am on Armenian Internet-maakoodi. Koodia hallinnoi ISOC-AM, Internet Societyn paikallinen jaosto. Kuka tahansa voi rekisteröidä .am-, .com.am-, .net.am- tai .org.am-tunnuksen ilmaiseksi. Armenian laki kieltää verkkotunnustensa käytön roskapostin, pornografian ja terrorismin yhteydessä.
Kuvienjakopalvelu Instagram on rekisteröinyt itselleen verkkotunnuksen Instagr.am. Armenian verkkotunnus on myös suosittu AM-radiokanavien yhteydessä samaan tapaan kuin Mikronesian liittovaltion Internet-maakoodi .fm esiintyy usein taajuusmoduloitujen radiokanavien verkkotunnuksissa.
Ålgårdin vanha kirkko

| Ålgårdin vanha kirkko Ålgård gamle kirke |
| --- | --- |
 Kirkko vuonna 2011.
Sijainti:  Gjesdal, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1917
Suunnittelija:  Ole Stein
Materiaali:  puu
Istumapaikkoja:  253
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ålgårdin vanha kirkko (norj. Ålgård gamle kirke) on Gjesdalin kunnassa Norjassa sijaitseva puinen pitkäkirkko vuodelta 1917.
Aiheesta muualla

Kuvia tai muita tiedostoja aiheesta Ålgårdin vanha kirkko Wikimedia Commonsissa
África (1746)

| África |
| --- | --- |

Aluksen vaiheet
Rakentaja:  Havanna
Kölinlasku:  8. elokuuta 1745
Laskettu vesille:  17. elokuuta 1746
Palveluskäyttöön:  20. elokuuta 1747
Poistui palveluskäytöstä:  poltettu 15. lokakuuta 1748
Tekniset tiedot
Uppouma:  1 916,3 t
Pituus:  51,59 m (tykkikansi)
Leveys:  15,54 m
Syväys:  6,6 m
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puolikansi: 10 × 8 naulan tykkiä etukansi: 2 × 8 naulan tykkiä
África oli Espanjan laivaston vuonna 1746 vesille laskettu África-luokan kaksikantinen 70-tykkinen linjalaiva.
Valmistus

Alus tilattiin Havannasta, missä köli laskettiin 8. elokuuta 1745. Alus laskettiin vesille 17. elokuuta 1746 ja otettiin palvelukseen 20. elokuuta 1747.
Palvelus

Vuonna 1747 aluksen päällikkönä oli Juan Antonio de la Colina y Racines, kun se teki tutkimusmatkan Honda Bayhin ja sen ympäristöön. Lisäksi alus suojasi Conquistadorin kanssa saattueita Havannan, Veracruzin ja Cartagena de Indiasin reiteillä. Se palasi 14. elokuuta 1748 Havannaan etsittyään Andrés Reggion laivaston mukana, johon kuuluivat Invencible, Conquistador, Real Familia, Nueva España ja Dragón sekä fregatti Galga, tuloksetta Britannian kuninkaallisen laivaston amiraali Charles Knowlesin laivastoa.
Aluksen miehistö valtasi 11. syyskuuta 1748 brittiläisen kauppalaivan Marian. Alus lähti 2. lokakuuta Havannasta Reggion laivaston mukana ajamaan takaa Knowlesin laivastoa. Se vaurioitui 12. lokakuuta 1. Havannan taistelussa pahoin, jolloin miehistöstä sai surmansa 28 ja haavoittui 100. Alus sytytettiin 15. lokakuuta tuleen, jottei se joutuisi vallatuksi.
Sam Reich

| Sam Reich |
| --- | --- |
 Reich vuonna 2024
Henkilötiedot
Koko nimi:  Samuel Dalton Reich
Syntynyt: 22. heinäkuuta 1984 (ikä 40) Cambridge, Massachusetts, Yhdysvallat
Vanhemmat:  Robert Reich Clare Dalton
Puoliso:  Elaine Carroll
Aiheesta muualla
Viralliset kotisivut
IMDb
Samuel Dalton Reich (s. 22. heinäkuuta 1984) on yhdysvaltalainen käsikirjoittaja, tuottaja, koomikko, näyttelijä ja mediajohtaja. Hänet tunnetaan parhaiten työstään Dropoutissa (entinen CollegeHumor), jonka toimitusjohtajana hän toimii, mukaan lukien Game Changer-sarjan ja sen Make Some Noise-spin-offin juontajana, sekä työstään TruTV:n Adam Ruins Everything-sarjassa.
Ura

Vuonna 2000 Reich keskeytti Buckingham Browne & Nichols Schoolin kliinisen masennuksen seurauksena sekä jatkaakseen näyttelemistä. Pian tämän jälkeen hän muutti New Yorkiin ja perusti komediaryhmän Dutch West, joka keskittyi komediavideoiden tekemiseen.  CollegeHumor löysi hänet vuonna 2006, jolloin hänet palkattiin alkuperäisen sisällön johtajaksi. 2009 hänet ylennettiin alkuperäisen sisällön johtajaksi samanaikaisesti The CollegeHumor Shown ensiesityksen kanssa MTV:ssä.
Vuonna 2014 Reich perusti Big Breakfastin, CollegeHumorin sivutuotantoyhtiön, ja siirsi CollegeHumorin videotiimin Los Angelesiin. Yritys on sittemmin tuottanut ohjelmia Adam Ruins Everything TruTV:ssä; Middle of the Night Show MTV:llä; Time Travelling Bong Comedy Centralissa; The Britishes DirecTV:ssä; I want My Phone Back Comcastin Watchablessa; ja Bad Internet  sekä Rhett and Linkin Buddy System YouTube Redissä.
CollegeHumorin kanssa hän teki yhteistyötä musiikkivideoissa "Weird Al" Yankovicin ja Michelle Obaman kanssa.
8. tammikuuta 2020 ilmoitettiin, että Reich ostaa CollegeHumorin IAC:lta, joka muutettiin CHMediaksi. Tämä sisälsi Dropout-suoratoistopalvelun.  Kun IAC myi CollegeHumorin, Reich pyysi faneja Twitterissä tukemaan yritystä tilaamalla suoratoistopalvelun. Vuonna 2020 Wiredin Kate Knibbs kirjoitti, että: "Reich on rakastettu CollegeHumor-yhteisössä – WIRED puhui yli tusinan entisen työntekijän kanssa, ja ylistys oli yksimielisesti runsasta. Harvinaista jollekin, joka juuri lomautti joukon ihmisiä". Reich valvoo Dropoutissa luotua sisältöä ja juontaa joitain ohjelmia, kuten Game Changer ja Make Some Noise.
2023 Reich ilmoitti, että CollegeHumor-tuotemerkki poistetaan käytöstä ja muutetaan Dropoutiksi.
Yksityiselämä

Sam Reich on Bill Clintonin alaisen entisen työministerin Robert Reichin ja Northeasternin yliopiston eläkkeellä olevan oikeustieteen professorin Clare Daltonin poika. Adam Reich, hänen veljensä, on sosiologian professori Columbian yliopistossa. Hän on isänsä puolelta juutalaista syntyperää.
Reich on naimisissa näyttelijä-kirjailija Elaine Carrollin kanssa, jonka hän tapasi kesäleirillä vuonna 2000. Yhdessä he ovat tehneet yhteistyötä muun muassa Very Mary-Kate-verkkosarjassa.
Filmografia

| Vuosi | Nimi | Rooli | Julkaisualusta | Muuta |
| --- | --- | --- | --- | --- |
| 2006– | CollegeHumor Originals | Vastaava tuottaja, ohjaaja, käsikirjoittaja, näyttelijä | CollegeHumor | Digitaalinen sarja |
| 2006–2008 | Street Fighter: The Later Years | Vastaava tuottaja, ohjaaja, käsikirjoittaja | CollegeHumor | Digitaalinen sarja, 9 jaksoa |
| 2007–2015 | Jake and Amir | Vastaava tuottaja, ohjaaja, näyttelijä | CollegeHumor | Digitaalinen sarja |
| 2006–2009 | Prank War | Vastaava tuottaja | CollegeHumor | Digitaalinen sarja, 8 jaksoa |
| 2009 | The CollegeHumor Show | Vastaava tuottaja, ohjaaja, käsikirjoittaja, näyttelijä | MTV | Televisiosarja, 6 jaksoa |
| 2011–2012 | Troopers | Vastaava tuottaja, ohjaaja, näyttelijä | CollegeHumor | Digitaalinen sarja, 13 jaksoa |
| 2010–2013 | Very Mary-Kate | Vastaava tuottaja, ohjaaja, käsikirjoittaja | CollegeHumor | Digitaalinen sarja |
| 2013 | Precious Plum | Vastaava tuottaja, ohjaaja, käsikirjoittaja | CollegeHumor | Digitaalinen sarja, 13 jaksoa |
| 2014 | The Britishes | Vastaava tuottaja, ohjaaja, käsikirjoittaja | DirecTV | Televisiosarja, 8 jaksoa |
| 2015 | Middle of the Night Show | Vastaava tuottaja | MTV | Televisiosarja, 9 jaksoa |
| 2016 | I Want My Phone Back | Vastaava tuottaja | Watchable | Digitaalinen sarja, 10 jaksoa |
| 2016 | Time Traveling Bong | Vastaava tuottaja | Comedy Central | Televisiosarja, 3 jaksoa |
| 2016 | Bad Internet | Vastaava tuottaja | YouTube Red | Digitaalinen sarja, 10 jaksoa |
| 2016 | Rhett and Link's Buddy System | Vastaava tuottaja | YouTube Red | Digitaalinen sarja, 9 jaksoa |
| 2014–2019 | Adam Ruins Everything | Vastaava tuottaja, näyttelijä | TruTV | Televisiosarja, 27 jaksoa |
| 2018– | Dimension 20 | Vastaava tuottaja, pelaaja | Dropout | Digitaalinen sarja |
| 2019– | Game Changer | Vastaava tuottaja, ohjaaja, juontaja | Dropout | Digitaalinen sarja, 60 jaksoa |
| 2022– | Make Some Noise | Vastaava tuottaja, ohjaaja, juontaja | Dropout | Digitaalinen sarja, 26 jaksoa |
| 2022 | Dirty Laundry | Itsenään | Dropout | Jakso: "Who Shot a Softcore Porn?" |
Palkinnot

Nimetty Forbesin 30 Under 30 mediakategoriassa.
Nimetty monikanavaiseksi verkostoksi 40 Under 40-kategoriassa.
| Vuosi | Palkinto | Teos |
| --- | --- | --- |
| 2008 | Aspen Rooftop Comedy kategoriassa Best Series | The Michael Showalter Showalter |
| 2008 | ECNY kategoriassa Best Short | Minesweeper: The Movie |
| 2010 | People's Voice Webby kategoriassa Best Series | Jake and Amir |
| 2010 | Webby kategoriassa Best Animation | Pixar Intro Parody |
| 2010 | People's Voice Webby kategoriassa Best Short | Web Site Story |
| 2011 | People's Voice Webby kategoriassa Best Humor Website | CollegeHumor |
| 2012 | People's Voice Webby kategoriassa Best Short | Simon Pegg and Nick Frost's Star Wars |
| 2012 | Webby kategoriassa Best Short | Siri Argument |
| 2013 | Telly Bronze Award | Mitt Romney Style, Dora the Explorer-Trailer, Save Greendale |
| 2013 | Telly Silver Award | Gay Men Will Marry Your Girlfriends |
| 2013 | Webby kategoriassa Best Short | Gay Men Will Marry Your Girlfriends |
| 2014 | Telly Bronze Award | GPS Prank, HBO Should Show Dongs |
| 2014 | Webby kategoriassa Best Remix | Music Videos Without Music |
| 2014 | Webby kategoriassa Best Short | Batman vs. the Penguin |
| 2015 | Ursa Major Award kategoriassa Best Short | Furry Force |
| 2015 | Telly Bronze Award | Music Videos without Music |
| 2015 | Telly Silver Award | Why Engagement Rings Are a Scam, If Google Was a Guy |
| 2015 | People's Voice Webby kategoriassa Best Writing | If Google Was a Guy |
| 2015 | People's Voice Webby kategoriassa Best Short | If Google Was a Guy |
| 2015 | Webby kategoriassa Best Writing | If Google Was a Guy |
| 2015 | Webby kategoriassa Best Short | If Google Was a Guy |
| 2015 | Telly Bronze Award | FOIL |
| 2015 | Streamy kategoriassa Best Cover Music Video | FOIL |
| 2015 | Webby kategoriassa Best Music Video | FOIL |
| 2016 | Telly Silver Award | Go to College Rap |